JayJayThrowThrow/commonwealth-wiki-mix huggingface dataset:
രാജേന്ദ്ര കേശവ്‌ലാൽ ഷാ

ഒരു ഗുജറാത്തി കവിയാണ് രാജേന്ദ്ര കേശവ്‌ലാൽ ഷാ. 1913 ജനുവരി 28-ന് ഗുജറാത്തിലെ കപഡ്വനജിൽ ജനിച്ചു. ഇരുപതിലധികം കവിതാ സമാഹാരങ്ങൾ ഇദ്ദേഹച്ചിച്ചിട്ടുണ്ട്. പ്രകൃതിയുടെ സൗന്ദര്യം, ആദിവാസികളുടെയും മത്സ്യബന്ധനക്കാരുടെയും ജീവിതം, തുടങ്ങിയവയാണ് ഇദ്ദേഹത്തിന്റെ കവിതകളിലെ പ്രധാന വിഷയങ്ങൾ. രബ്രീന്ദനാഥ ടാഗോർ ഇദ്ദേഹത്തെ വളരെയധികം സ്വാധീനിച്ച ഒരു വ്യക്തിയാണ്.

ധവാനി (1951), ശ്രുതി (1957), മധ്യമ (1978), വിഭാവൻ (1983), (എല്ലാം കവിതാ സമാഹാരങ്ങൾ) ഇദ്ദേഹത്തിന്റെ പ്രധാന കൃതികളിൽ ചിലതാണ്. ടാഗോറിന്റെ കവിതാസമാഹാരം ബാലക, ജയദേവയുടെ ഗീതാ ഗോവിന്ദ, കോൾറിഡ്ജിന്റെ ദ റൈം ഓഫ് ദ ഏൻഷ്യന്റ് മറൈനർ, ഡാന്റെയുടെ ഡിവൈൻ കോമഡി എന്നീ കൃതികൾ ഇദ്ദേഹം ഗുജറാത്തിയിലേക്ക് പരിഭാഷപ്പെടുത്തിയിട്ടുണ്ട്.

2001-ൽ ഇദ്ദേഹത്തിന് ഇന്ത്യയിലെ ഏറ്റവും ഉന്നതമായ സാഹിത്യ പുരസ്കാരങ്ങളിൽ ഒന്നായ ജ്ഞാനപീഠം ലഭിച്ചു. രഞ്ചിത്രം സുവർണ ചന്ദ്രക്, ഭാരതീയ് ഭാഷാ പരിഷദ് പുരസ്കാരം എന്നിവയും ലഭിച്ചിട്ടുണ്ട്.


വർഗ്ഗം:ജ്ഞാനപീഠം നേടിയ ഗുജറാത്തി സാഹിത്യകാരന്മാർ
വർഗ്ഗം:ഗുജറാത്തി കവികൾ
വർഗ്ഗം:1913-ൽ ജനിച്ചവർ
ബാലുശ്ശേരി നിയമസഭാമണ്ഡലം

കോഴിക്കോട് ജില്ലയിലെ അത്തോളി, ബാലുശ്ശേരി, കായണ്ണ, കൂരാച്ചുണ്ട്, കൊട്ടൂർ, നടുവണ്ണൂർ, പനങ്ങാട്, ഉള്ളിയേരി, ഉണ്ണികുളം എന്നീ ഗ്രാമപ്പഞ്ചായത്തുകൾ ഉൾപ്പെട്ടതാണ്‌ ബാലുശേരി നിയമസഭാമണ്ഡലം. സി.പി.എമ്മിലെ കെ.എം. സച്ചിൻ ദേവാണ് ബാലുശ്ശേരിയെ നിയമസഭയിൽ പ്രതിനിധീകരിക്കുന്നത്.
പട്ടിക ജാതി സംവരണ മണ്ഡലമാണ്.
{ "type": "ExternalData", "service": "geoshape", "ids": "Q13109913,Q13111164,Q16135523,Q13111416,Q13112787,Q7130027,Q16134363,Q13110491,Q16137572"}
2008-ലെ നിയമസഭാമണ്ഡല പുനർനിർണ്ണയത്തിനു മുൻപ്

കോഴിക്കോട് ജില്ലയിലെ ബാലുശ്ശേരി , പനങ്ങാട്, അത്തോളി, ഉള്ളിയേരി, നന്മണ്ട, തലക്കുളത്തൂർ, എലത്തൂർ എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു ബാലുശേരി നിയമസഭാമണ്ഡലം.
പ്രതിനിധികൾ

*2011 - പുരുഷൻ കടലുണ്ടി-LDF
*2006 - എ. കെ. ശശീന്ദ്രൻ- NCP

*2001 - 2006 എ. സി. ഷൺമുഖദാസ്.

*1996 - 2001 എ. സി. ഷൺമുഖദാസ്.

*1991-1996 എ. സി. ഷൺമുഖദാസ്.

*1987-1991 എ. സി. ഷൺമുഖദാസ്.

*1982-1987 എ. സി. ഷൺമുഖദാസ്.

*1980-1982 എ. സി. ഷൺമുഖദാസ്.

*1977-1979 പി. കെ ശങ്കരൻകുട്ടി.

*1970-1977 എ. സി. ഷൺമുഖദാസ്.

*1967-1970 എ. കെ. അപ്പു.

*1960-1964 എം. നാരായണ കുറുപ്പ്.

*1957-1959 എം. നാരായണൻ കുട്ടി.
തിരഞ്ഞെടുപ്പുഫലങ്ങൾ
1977 മുതൽ 2001 വരെ

1977 മുതലുള്ള തിരഞ്ഞെടുപ്പുഫലങ്ങൾ.
ഇതും കാണുക

*കേരളത്തിലെ നിയമസഭാമണ്ഡലങ്ങൾ
അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കൊടുവള്ളി നിയമസഭാമണ്ഡലം

കോഴിക്കോട് ജില്ലയിലെ കൊടുവള്ളി മുൻസിപ്പാലിറ്റിയും, കിഴക്കോത്ത് , മടവൂർ, നരിക്കുനി, ഓമശ്ശേരി, താമരശ്ശേരി, കട്ടിപ്പാറ എന്നീ ഗ്രാമ പഞ്ചായത്തുകളും ഉൾപ്പെട്ടതാണ്‌ കൊടുവള്ളി നിയമസഭാമണ്ഡലം.

{
"type": "ExternalData",
"service": "geoshape",
"properties": {
"stroke": "#0000ff",
"stroke-width": 2
},
"query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P7938 wd:Q13135012 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

2008-ലെ നിയമസഭാമണ്ഡല പുനർനിർണ്ണയത്തിനു മുൻപ്

കോഴിക്കോട് ജില്ലയിലെ കൊടുവള്ളി , ഉണികുളം, കാക്കൂർ, കിഴക്കോത്ത്, മടവൂർ, കക്കോടി, ചേളന്നൂർ, നരിക്കുനി എന്നീ ഗ്രാമ പഞ്ചായത്തുകൾ ഉൾപ്പെട്ടതായിരുന്നു കൊടുവള്ളി നിയമസഭാമണ്ഡലം.
പ്രതിനിധികൾ

*
തിരഞ്ഞെടുപ്പുഫലങ്ങൾ

2006
1977 മുതൽ 2001 വരെ

1977 മുതലുള്ള തിരഞ്ഞെടുപ്പുഫലങ്ങൾ.
ഇതും കാണുക

*കേരളത്തിലെ നിയമസഭാമണ്ഡലങ്ങൾ
അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഊടുകൂർ

തിരുവിതാംകൂർ സംസ്ഥാനത്ത് നിലവിലുണ്ടായിരുന്ന ഒരു പ്രത്യേക ഭൂവുടമ സമ്പ്രദായമാണ് ഊടുകൂർ. വസ്തുവിലോ അവയിലെ ആദായത്തിന്മേലോ ഉള്ള കൂട്ടവകാശമാണിതെന്ന് സാമാന്യമായി പറയാം.


നിലത്തിലോ പുരയിടത്തിലോ ഒന്നിലധികം പേർക്ക് അവകാശമുണ്ടെങ്കിലും ഓരോരുത്തരുടെയും ഓഹരി ഏത് ഭാഗത്തെന്നോ ഇന്ന തരത്തിലുള്ള അവകാശമെന്നോ നിശ്ചയിച്ചിരിക്കില്ല. ഊടുകൂർ വ്യവസ്ഥയിൽ ഉൾപ്പെട്ട വസ്തുവിൽ ഇന്ന ഭാഗത്ത് നിൽക്കുന്ന വൃക്ഷങ്ങൾ ഇന്നയാൾക്ക് എന്ന് പറയാതെ ഒന്നിൽകൂടുതൽ ആളുകൾക്ക് അവകാശം നൽകുക ഇതിൻറെ പ്രത്യേകതയായിരുന്നു. വസ്തുവിൻറെ അതിരിലോ വരമ്പിലോ ഏതെങ്കിലും പ്രത്യേക ഭാഗത്തോ നിൽക്കുന്ന വൃക്ഷങ്ങളെ സംബന്ധിച്ച് ഉടമയ്ക്കുതന്നെ മറ്റൊരു പട്ടയം ഉണ്ടായെന്നും വരാം. ചിലപ്പോൾ മറ്റൊരാൾക്കായിരിക്കും ഇത്തരം പട്ടയം ഉണ്ടാവുക.

ഊടുകൂർ അവകാശങ്ങൾ തെക്കൻ തിരുവിതാംകുറിലും മറ്റും പല ബുദ്ധിമുട്ടുകൾക്കും കാരണമായി. ഇതിൻറെ പേരിൽ ധാരാളം കേസുകളുമുണ്ടായി.


1947-ൽ പുറപ്പെടുവിച്ച തിരുവതാംകൂർ ഊടുകൂർ സെറ്റിൽമെൻറ് വിളംബരം ഈ ഭൂവുടമാ സമ്പ്രദായം എന്നെന്നേക്കുമായി അവസാനിപ്പിച്ചു.
അവലംബം

വിഭാഗം:കേരളചരിത്രം
ചക്കംകുളം അപ്പുമാരാർ

കേരളത്തിലെ അറിയപ്പെടുന്ന ചെണ്ട കലാകാരനാണ് ചക്കംകുളം അപ്പുമാരാർ.
ജീവിതരേഖ

തലോർ ചക്കംകുളം, ചക്കംകുളം മാരാത്തെ കുഞ്ഞുകുട്ടി മാരാസ്യാരുടെയും പണ്ടാരത്തിൽ നാരായണ മാരാരുടെയും മകനാണ്‌ അപ്പുമാരാർ. ആദ്യപാഠം അന്തിക്കാട്‌ രാമൻകുട്ടി മാരാരിൽനിന്നാണ്‌ അഭ്യസിച്ചത്‌. പതിനാലാം വയസിൽ അന്തിക്കാട്‌ കാർത്ത്യായനി ക്ഷേത്രത്തിൽ അരങ്ങേറ്റം നടത്തിയ അപ്പുമാരാർ സോപാന സംഗീതം, ചെണ്ട, തിമില എന്നിവയിലും പ്രാഗല്ഭ്യം പ്രകടിപ്പിച്ചിട്ടുണ്ട്‌. വൈലൂർ ശിവക്ഷേത്രത്തിലെ പ്രമാണിപദവും ഇദ്ദേഹത്തിന് ലഭിച്ചിട്ടുണ്ട്.
ജനപ്രിയനായത്

തൃശ്ശൂർ പൂരത്തിലെ ഇലഞ്ഞിത്തറമേളത്തിൽ പ്രമാണിപദം വഹിച്ച്‌ മേളകലയെ വാനോളമുയർത്തിയ അപ്പുമാരാർ 33 വർഷത്തോളം പാറമേക്കാവ്‌ പൂരനിരയിലെ മുന്നണിക്കാരനായിരുന്നു.പാരമ്പര്യവഴിയിൽ ചിട്ടവട്ടങ്ങളിൽ വിട്ടുവീഴ്‌ചയില്ലാത്ത മേളശൈലിയാണ്‌ അദ്ദേഹത്തെ ജനപ്രിയനാക്കിയത്‌. പഞ്ചാരിയിലെ രാജാവെന്ന്‌ അദ്ദേഹത്തെ ആരാധകർ ആദരവോടെ വിശേഷിപ്പിച്ചു. പാണ്ടിമേളത്തിലും തികഞ്ഞ പ്രൗഢി നിലനിർത്തിയ അപ്പുമാരാർ മേളകലയിലെ കാരണവരായിരുന്നു.രണ്ടു കോലിനു പകരം ഒറ്റ കോൽ കൊണ്ട്‌ പഞ്ചാരി കൊട്ടുന്ന രീതി പ്രചരിപ്പിച്ചതിൽ പ്രമുഖനാണ്‌ അപ്പുമാരാർ.
പുരസ്കാരങ്ങൾ

*പ്രഥമ പല്ലാവൂർ പുരസ്കാരം
*മുംബൈ കേളിയുടെയും പൗരാവലിയുടെയും വീരശൃംഖല
*സംഗീത നാടക അക്കാദമി പുരസ്കാരം
*പാറമേക്കാവ്‌ ചക്കംകുളങ്ങര ക്ഷേത്രങ്ങളിൽനിന്ന്‌ സുവർണ്ണഹാരം
*തൃപ്രയാർ ക്ഷേത്രത്തിൽനിന്ന്‌ സുവർണ്ണമുദ്ര
കുടുംബം

*അച്ഛൻ - പണ്ടാരത്തിൽ നാരായണ മാരാർ
*അമ്മ - കുഞ്ഞുകുട്ടി മാരാസ്യാർ
*ഭാര്യ - വിശാലാക്ഷി മാരാസ്യാർ
*മക്കൾ - ഉണ്ണികൃഷ്ണൻ, രാംകുമാർ, ലതിക, പെരുവനം സതീശൻ, പ്രകാശൻ മാരാർ,
*മരുമക്കൾ - ഉഷ, സുധ, പരമേശ്വര മാരാർ, ഇന്ദു, അജിത
അവലംബം
പുറത്തേക്കുള്ള കണ്ണികൾ

*http://in.malayalam.yahoo.com/News/Regional/0809/09/1080909005_1.htm
*http://veekshanam.com/charamam/3885.html


വർഗ്ഗം:കേരളത്തിലെ വാദ്യകലാകാരന്മാർ
വർഗ്ഗം:കേരളത്തിലെ പഞ്ചാരിമേളം കലാകാരന്മാർ
മദ്‌ബഹ

പുരോഹിതൻ ദേവാലയത്തിൽ നിൽക്കുന്ന സ്ഥലത്തെയാണ്‌ സാധാരണഗതിയിൽ മദ്‌ബഹ എന്ന്‌ വിളിക്കുന്നത്‌. കേരളത്തിലെ ക്രിസ്‌ത്യാനികൾക്ക്‌ സുപരിചിതമായ സുറിയാനി വാക്കാണ്‌ മദ്‌ബഹ. സുറിയാനിയിലെ ദ്‌ബഹ്‌ എന്ന ക്രിയയിൽനിന്നാണ്‌ ഇതിന്റെ ഉത്ഭവം. ബലികഴിച്ചു, പൂജയണച്ചു, അറുത്തു എന്നിങ്ങനെയാണ്‌ ആ ക്രിയയുടെ അർത്ഥം. ബലിപീഠം, ബലി കഴിക്കുന്ന സ്ഥലം, പൂജ ചെയ്യുന്ന സ്ഥലം, വിശുദ്ധ സ്ഥലം എന്നിങ്ങനെയാണ്‌ മദ്‌ബഹയുടെ അർത്ഥം. പഴയ കൃതികളിൽ മദുവഹ എന്ന്‌ കാണുന്നുണ്ട്‌. ബലിപീഠമെന്നും ബലിപീഠമിരിക്കുന്ന പള്ളിയുടെ ഭാഗമെന്നും ഇതിനർഥമുണ്ട്‌. ബലിപീഠത്തിന്‌ ത്രോണോസ് എന്നും അതിരിക്കുന്ന സ്ഥലത്തിന്‌ മദ്‌ബഹ എന്ന വാക്കുമാണ്‌ സാധാരണയായി ഉപയോഗിക്കാറ്‌. 'മദ്‌ബഹ' അല്ലാത്ത ഭാഗത്തിന്‌ ജനങ്ങൾ നിൽക്കുന്ന ഭാഗം അഥവാ 'ഹൈക്കല' എന്നാണ്‌ വിളിക്കാറ്‌.
അവലംബം

വർഗ്ഗം:ക്രൈസ്തവം
പ്ലാസിഡ് റോഡ്രിഗ്സ്

പ്രമുഖ ആണവ ശാസ്‌ത്രജ്ഞനും ലോഹ സംസ്‌കരണവിദഗ്‌ദ്ധനും കൽപ്പാക്കം ഇന്ദിരാഗാന്ധി ആറ്റോമിക്‌ റിസർച്ച്‌ സെന്റർ മുൻ ഡയറക്ടറുമായിരുന്നു മലയാളിയായ പ്ലാസിഡ് റോഡ്രിഗ്സ്
ജീവിതരേഖ
ജനനം

1940 ഒക്ടോബർ 5-ന് ജോസഫ് റോഡ്രിഗ്സിന്റെയും പോളീൻ റോഡ്രിഗ്സിന്റെയും രണ്ടാമത്തെ മകനായി കൊല്ലം ജില്ലയിലെ ചവറയിൽ ജനിച്ചു.
വിദ്യാഭ്യാസം

* B.Sc (കെമിസ്ട്രി), കേരള സർവ്വകലാശാല 1958
* B.E (മെറ്റലർജിക്കൽ എഞ്ചിനീയറിംഗ്), ഇന്ത്യ ഇൻസ്റ്റിറ്റ്യൂട്ട് ഓഫ് സയൻസ്, ബാംഗ്ലൂർ 1960
* PG ട്രെയിനിംഗ് - നൂക്ലിയാർ മെറ്റലർജി, ബി.എ.ആർ.സി. ട്രെയിനിംഗ് സ്കൂൾ 1961
* M.S. (മെറ്റലർജിക്കൽ എഞ്ചിനീയറിംഗ്), യൂണിവേഴ്സിറ്റി ഓഫ് ടെന്നസി 1965
* Ph.D. (മെറ്റലർജിക്കൽ എഞ്ചിനീയറിംഗ്), ഇന്ത്യ ഇൻസ്റ്റിറ്റ്യൂട്ട് ഓഫ് സയൻസ്, ബാംഗ്ലൂർ 1976
* M.B.A. (HRM) ഇന്ദിരാ ഗാന്ധി നാഷണൽ ഓപ്പൺ യൂണിവേഴ്സിറ്റി, 2001
പ്രവർത്തനമേഖലയിൽ

അമേരിക്കയിൽ നിന്ന്‌ ബിരുദാനന്തര ബിരുദം നേടിയ പ്ലാസിഡ്‌ റോഡ്രിഗ്‌സ്‌ 1960 ലാണ്‌ അണുശക്തി കമ്മീഷനിൽ ചേരുന്നത്‌. തുടർന്ന്‌ 1974 ൽ ഇന്ദിരാഗാന്ധി ആറ്റോമിക്‌ റിസർച്ച്‌ സെന്ററിൽ സീനിയർ ശാസ്‌ത്രജ്ഞനായി ജോലിയിൽ പ്രവേശിച്ചു. കൽപ്പാക്കത്ത്‌ ഫാസ്റ്റ്‌ ബ്രീഡർ റിയാക്ടറുകളുടെ നിർമ്മാണത്തിലും പ്രധാനപങ്ക്‌ വഹിച്ചിരുന്നു.കേന്ദ്ര ശാസ്‌ത്രസാങ്കേതിക വകുപ്പ്‌ ഉപദേശകനായും സേവനമനുഷ്‌ഠിച്ച അദ്ദേഹം കോളേജ്‌ തലത്തിൽ ആണവോർജ മേഖലയുമായി ബന്ധപ്പെട്ട കോഴ്‌സുകൾ ആരംഭിക്കുന്നതിന്‌ മുൻനിരയിൽ പ്രവർത്തിച്ചിരുന്നു.

ഇന്ത്യൻ ന്യൂക്ലിയർ സൊസൈറ്റി പ്രസിഡന്റായി സേവനമനുഷ്‌ഠിച്ചിട്ടുള്ള റോഡ്രിഗ്സിന്റെ ശാസ്‌ത്ര ഗവേഷണ രംഗത്തെ സംഭാവന കണക്കിലെടുത്ത്‌ ദേശീയ അന്തർദേശീയ അംഗീകാരങ്ങൾ ലഭിച്ചിട്ടുണ്ട്‌.
പുരസ്കാരങ്ങൾ

* നാഷണൽ മെറ്റലർജിസ്റ്റ്സ് ഡേ അവാർഡ് (1978) - മിനിസ്ട്രി ഓഫ് സ്റ്റീൽ ആന്റ് മൈൻസ്
* കെയ്ത്ത് ഹാർട്ട്‌ലി മെമ്മോറിയൽ (ലെക്ച്ചർ) മെഡൽ (1986) - ഇന്ത്യൻ ഇൻസ്റ്റിറ്റ്യൂട്ട് ഓഫ് വെൾഡിംഗ്
* ജി.ഡി. ബിർള ഗോൾഡ് മെഡൽ (1987) - ഇന്ത്യൻ ഇൻസ്റ്റിറ്റ്യൂട്ട് ഓഫ് മെറ്റൽസ്
* VASVIK റിസേർച്ച് അവാർഡ് ഫോർ മെറ്റീരിയൽസ് സയൻസ് ആന്റ് ടെക്നോളജി (1990)
* MRSI ലെക്ച്ചർ മെഡൽ (1991) - മെറ്റീരിയൽസ് റിസേർച്ച് സോസൈറ്റി ഓഫ് ഇന്ത്യ
* MRSI-ICSC അവാർഡ് (1997) - മെറ്റീരിയൽസ് റിസേർച്ച് സോസൈറ്റി ഓഫ് ഇന്ത്യ
* ഫോർ ദ സേക്ക് ഓഫ് ഓണർ അവാർഡ് (1998) - റോട്ടറി ക്ലബ് ഓഫ് മദ്രാസ്
* സ്വദേശി ശാസ്ത്ര പുരസ്കാരം (1998) - സ്വദേശി സയൻസ് മൂവ്മെന്റ്
* ശ്രീ. ഓം പ്രകാശ് ഭാസിൻ ഫൗണ്ടേഷൻ അവാർഡ് ഫോർ എഞ്ചിനീയറിംഗ് ഇൻക്ലൂഡിംഗ് എനർജി ആന്റ് എയറോസ്പേസ് (1999)
* MRSI - ഡിസ്റ്റിൻഗ്വിഷ്ഡ് ലെക്ച്ചർഷിപ്പ് (2000-2001) - മെറ്റീരിയൽസ് റിസേർച്ച് സോസൈറ്റി ഓഫ് ഇന്ത്യ
* നാഷണൽ മെറ്റലർജിസ്റ്റ്സ് ഡേ അവാർഡ് (2000) - ഇന്ത്യൻ ഇൻസ്റ്റിറ്റ്യൂട്ട് ഓഫ് മെറ്റൽസ്
* പ്ലാറ്റിനം മെഡൽ (2003) - ഇന്ത്യൻ ഇൻസ്റ്റിറ്റ്യൂട്ട് ഓഫ് മെറ്റൽസ്
കുടുംബം

ഭാര്യ: ബ്ലോസം. മക്കൾ: സുദർശൻ റോഡ്രിഗ്‌സ്‌ (പരിസ്ഥിതി ശാസ്‌ത്രജ്ഞൻ), മേനക റോഡ്രിഗ്‌സ്‌ (ബാംഗ്ലൂർ ഇന്ത്യൻ ഫൗണ്ടേഷൻ ഓഫ്‌ ആർട്‌സ്‌)
അവലംബം
പുറത്തേക്കുള്ള കണ്ണികൾ

ജിയോസിറ്റീസ് പ്രൊഫൈൽ

വർഗ്ഗം:ആണവശാസ്ത്രജ്ഞർ
വർഗ്ഗം:1940-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ഇന്ത്യൻ ശാസ്ത്രജ്ഞർ
വർഗ്ഗം:മലയാളികൾ
ഇന്ദിര ഗോസ്വാമി

മമൊനി റെയ്സം ഗോസ്വാമി എന്ന ഇന്ദിര ഗോസ്വാമി (നവംബർ 14 1942-നവംബർ 29 2011) ഒരു പ്രശസ്ത അസ്സമീസ് സാഹിത്യകാരിയായിരുന്നു. 1942 നവംബർ 14-ന് ഗുവാഹത്തിയിൽ ജനിച്ചു. ഡെൽഹി സർവകലാശാലയിൽ അദ്ധ്യാപികയായി പ്രവർത്തിച്ചിരുന്നു. സാഹിത്യകാരി എന്നതിനൊപ്പം ഒരു സാമൂഹ്യപ്രവർത്തക കൂടിയായിരുന്നു. ‍തീവ്രവാദ സംഘടനയായ ഉൾഫയും ഇന്ത്യൻ കേന്ദ്ര സർക്കാരും തമ്മിലുള്ള 27 വർഷമായി തുടരുന്ന പോരാട്ടങ്ങൾ അവസാനിപ്പിക്കുന്നതിനായുള്ള ശ്രമങ്ങളിൽ ഇവർ പ്രധാന പങ്കുവഹിച്ചിരുന്നു. 2011 നവംബർ 29 ന് ഗുവാഹത്തിയിൽ അന്തരിച്ചു.
ചില കൃതികൾ

നോവലുകൾ

* ചിനാവർ ശ്രോത
* നിലാകാന്തി ബ്രജ
ചെറുകഥകൾ

* സംസ്കാർ
* ഉദങ് ബകച്
* ദ ജേർണി
* ടു ബ്രേക്ക് അ ബെഗ്ഗിങ് ബൗൾ
കവിതാസമാഹാരം

* പെയ്ൻ ആന്റ് ഫ്ലെഷ്
പുരസ്കാരങ്ങൾ

* 2002 - പദ്മശ്രീ (നിരസിച്ചു)
* 2000 - ജ്ഞാനപീഠ പുരസ്കാരം
* 1989 - ഭാരത് നിർമാൺ പുരസ്കാരം
* 1983 - സാഹിത്യ അക്കാദമി പുരസ്കാരം
അവലംബം
പുറത്തേക്കുള്ള കണ്ണികൾ

വർഗ്ഗം:1942-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:നവംബർ 14-ന് ജനിച്ചവർ
വർഗ്ഗം:നവംബർ 29-ന് മരിച്ചവർ

വർഗ്ഗം:ജ്ഞാനപീഠം നേടിയ അസ്സമീസ് സാഹിത്യകാരന്മാർ
വർഗ്ഗം:അസ്സമീസ് നോവലെഴുത്തുകാർ
വർഗ്ഗം:അസ്സമീസ് കഥാകൃത്തുക്കൾ
വർഗ്ഗം:ഡെൽഹി സർവ്വകലാശാലാ അദ്ധ്യാപകർ
ഉത്തര റെയിൽവേ

ഇന്ത്യൻ റെയിൽവേയുടെ പതിനേഴ് മേഖലകൾ ഉള്ളതിൽ ഒന്നാണ് നോർത്തേൺ റെയിൽ‌വേ. ഇതിന്റെ ആസ്ഥാനം ഡെൽഹിയിലാണ്. ഫിറോസ്‌പൂർ, അമ്പാ‍ല, ലക്നൌ, മൊറാദാബാദ്‌ എന്നീ ഡിവിഷനുകളുണ്ട്.

ഇന്ത്യയിലെ ഏറ്റവും പഴയ റെയിൽ‌വേ മേഖലകളിൽ ഒന്നും, ഏറ്റവും കൂടുതൽ റെയിൽ‌വേ പാതകൾ ഉള്ളതുമായ ഒരു മേഖലയാണിത്. ഇതിന്റെ കീഴിലുള്ള മൊത്തം റെയിൽ‌വേ പാതയുടെ നീളം 6807 കി. മി ദൂരമാണ്.

1952 ഏപ്രിൽ 14-നാണ് നോർത്തേൺ റെയിൽ‌വേ സ്ഥാപിതമായത്. ജോധ്പൂർ റെയിൽ‌വേ, ബികാനേർ റെയിൽ‌വേ എന്നീ ഡിവിഷനുകളിൽ നിന്നാണ് ഇത് രുപപ്പെട്ടത്. നോർത്തേൻ റെയിൽ‌വേ ജമ്മു - കാശ്മീർ, പഞ്ചാബ്, ഹരിയാന, ഹിമാചൽ പ്രദേശ്, ഉത്തരാഖണ്ഡ്, ഉത്തർ പ്രദേശ്, ഡെൽഹി, ചണ്ഡിഗഡ് എന്നീ സംസ്ഥാനങ്ങൾ ഉൾക്കൊള്ളുന്നുണ്ട്.
അവലംബം


വർഗ്ഗം:ഇന്ത്യയിലെ റെയിൽ ഗതാഗതം
വർഗ്ഗം:ഇന്ത്യൻ റെയിൽവേ മേഖലകൾ
വർഗ്ഗം:ഉത്തര റെയിൽവേ
ഉത്തര പൂർവ അതിർത്തി റെയിൽ‌വേ

1952 ൽ നോർത്ത് ഈസ്റ്റേൺ റെയിൽവേ രൂപപ്പെട്ടതിനു ശേഷം ഇന്ത്യയുടെ വടക്ക് കിഴക്ക് സംസ്ഥാനങ്ങളിലെ റെയിൽ ഗതാഗതം കൂടുതൽ സുഖമമാക്കുവാൻ വേണ്ടി സ്ഥാപിതമായ റെയിൽവേയാണ് നോർത്ത് ഈസ്റ്റ് ഫ്രണ്ടിയർ റെയിൽവേ. ഇതിന്റെ ആസ്ഥാനം മലിഗാവ് ഗൌഹാട്ടിയിലാണ്.

ഇന്ത്യയുടെ വടക്ക് കിഴക്കൻ സംസ്ഥാനങ്ങളായ പശ്ചിമ ബംഗാൾ, ബീഹാർ എന്നിവടങ്ങളിലെ റെയിൽ ഗതാഗതം ഇതിനു കീഴിലാണ് വരുന്നത്.
ഡിവിഷനുകൾ

ഇതിനു കീഴിൽ 5 ഡിവിഷനുകളുണ്ട്.

* ടിൻ സുകിയ
* ലം‌ഡിംഗ്ഗ്
* രം‌ഗിയ
* അലിപുർദോർ
* കതിഹാർ
പുറത്തേക്കുള്ള കണ്ണികൾ

* നോർത്ത് ഈസ്റ്റ് ഫ്രണ്ടിയർ റെയിൽവേ
* ഇന്ത്യൻ റെയിൽ‌വേ
* ഇന്ത്യൻ റെയിൽ‌വേ ഫാൻ ക്ലബ്
* ഓൺ‌ലൈൻ ടിക്കറ്റുകൾക്ക്

വിഭാഗം:ഇന്ത്യൻ റെയിൽവേ മേഖലകൾ
മുംബൈ മെട്രോ റെയിൽ‌വേ

thumb|right|250px|ഇന്നത്തെ പാതകളൂടെ കൂടെ മെട്രോ പാതയുടെ ചിത്രം
മുംബൈ നഗരത്തിലെ ഒരു അതിവേഗ റെയിൽ ഗതാഗത മാർഗ്ഗമാണ് മുംബൈ മെട്രോ റെയിൽ‌വേ. ഈ പദ്ധതിയുടെ ഒന്നാം ഘട്ടത്തിലെ ആദ്യത്തെ പാതയായ ബ്ലൂ ലൈൻ 2014 ജൂൺ 8 മുതൽ പ്രവർത്തനം ആരംഭിച്ചു.
ചരിത്രം

മുംബൈ നഗരത്തിൽ ഇപ്പോൾ അന്തർ നഗര റെയിൽ ഗതാഗതം നിലവിലുണ്ട്. പക്ഷേ, ഇത് സാധാരണ വേഗതയിലുള്ള റെയിൽ ഗതാഗതമാണ്.

2003-ൽ ആസൂത്രണ പ്രകാരം മുംബൈ നഗരത്തിൽ 10 കി.മി. നീളത്തിലുള്ള ഉയർത്തപ്പെട്ട പാളങ്ങളിലൂടെ ഗതാഗതം ആസൂത്രണം ചെയ്യപ്പെട്ടു. അന്ധേരി ഘാട്കോപർ എന്നീ സ്ഥലങ്ങൾക്കിടയിലാണ് ഇത് ആസൂത്രണം ചെയ്തിരിക്കുന്നത്.
പക്ഷേ, ഇതിലും മെച്ചപ്പെട്ട ഒരു പ്ലാൻ 2004 ജനുവരിയിൽ, മാസ്റ്റർ ട്രാൻസിറ്റ് പ്ലാൻ മുംബൈ മെട്രോപൊളിറ്റൻ റിജിയൺ ഡെവലപ്പ്‌മെന്റ് അതോറിറ്റി രൂപപ്പെടുത്തി. ഈ ആസൂത്രണ പ്രകാരം 146 കി.മി. നീളമുള്ള മെട്രോ പദ്ധതി വിവരിച്ചിരിക്കുന്നു. ഇതിൽ 32 കി.മി. നീളം ഭുഗർഭ പാതയാണ്.

2004 ജൂണിൽ മഹാരാഷ്ട്ര സർക്കാർ 13 സ്റ്റേഷനുകൾ ഉള്ള ഉയർന്ന നിലയിലെ ഘാട്കോപർ - വെർസോവ എന്നീ സ്ഥലങ്ങൾക്കിടയിൽ ഉള്ള പദ്ധതിക്ക് അനുമതി നൽകി. ഇതിന്റെ തറക്കല്ലിടൽ ചടങ്ങ് 2006 ജൂൺ 21-ന് നടന്നു. ഈ പദ്ധതി 2008-ൽ പൂർത്തികരിക്കുമെന്ന് പ്രതീക്ഷിക്കുന്നു.
പദ്ധതി ആസൂത്രണങ്ങൾ

അനിൽ ധിരുഭായി അംബാനിയുടെ കമ്പനിയായ റിലയൻസ് എനർജി ലിമിറ്റഡും ഹോങ്കോങ്ങിലെ ഒരു കമ്പനിയായ എം.ടി.ആർ. കോർപ്പറേഷനും കൂടി ഒരു കൂട്ടുകെട്ട് മെട്രോ റെയിൽ‌വേ പദ്ധതിക്ക് വേണ്ടീ രൂപികരിച്ചിട്ടുണ്ട്. മുംബൈ മെട്രോപൊളിറ്റൻ റിജിയൺ ഡെവലപ്പ്‌മെന്റ് അതോറിറ്റിയും ചേർന്നുള്ള ഈ കൂട്ടുകെട്ട് കമ്പനി മുംബൈ മെട്രോയുടെ ആദ്യഘട്ടത്തിനുള്ള നിർമ്മാണ അവകാശങ്ങൾ 2356 കോടി രൂപക്ക് നേടിയെടുത്തു.
ഘട്ടം-1 നിർമ്മിച്ച് - പ്രവർത്തിപ്പിച്ച്-കൈമാറ്റം ചെയ്യുക എന്ന വ്യവസ്ഥിതിയിൽ 35 വർഷത്തേയ്ക്ക് ഈ കമ്പനിക്ക് അവകാശം നൽകിയിട്ടുള്ളതാണ്. ഇതിന്റെ നിർമ്മാണ പ്രവർത്തനങ്ങൾ തുടങ്ങി കഴിഞ്ഞു. ഇതു മൂന്ന് വർഷം കൊണ്ട് തീരുമെന്ന് അനുമാനിക്കുന്നു.
മാസ്റ്റർപ്ലാൻ

ഈ മാസ്റ്റർ ആസൂത്രണ പദ്ധതി പ്രകാരം അന്തർ നഗര റെയിൽ ഗതാഗതം എത്താത്ത പ്രദേശങ്ങളിൽ ആളുകൾക്ക് എവിടെ നിന്നും ഒന്നോ രണ്ടൊ കി.മി. ദൂരത്തിൽ അതിവേഗ റെയിൽ ഗതാഗതം നിർമ്മിക്കുക എന്നതാണ് ഉദ്ദേശം. ആകെ നീളം 146.5 കി.മി. ആണ്.
ഒന്നാം ഘട്ടം (2006 – 2011)

* വെർസോവ - അന്ധേരി – ഘാട്കോപർ - 11.07 km (പ്രവർത്തനം ആരംഭിച്ചു)
* ചാർകോപ്പ് - ബാന്ദ്ര - മാൻഖുർദ് - ബാ‍ന്ദ്ര - കൊളാബ - ആകെ - 62.68 കി.മി
രണ്ടാം ഘട്ടം (2011 – 2016)

* ചാർകോപ്പ് - ദഹിസർ - 7.5 കി.മി.
* ഘാട്കോപർ – മുളുന്ദ് - 12.4 കി.മി.
മൂന്നാം ഘട്ടം ( 2016 – 2021)

* ബി.കെ.സി. - കഞ്ചൂർമാർഗ് - എയർപോർട്ട് വഴി - 19.5 കി.മി
* അന്ധേരി (കിഴക്ക്) - ദഹിസാർ (കിഴക്ക്) - 18 കി.മി
* ഹുതാത്മ ചൌക് – ഘാട്കോപർ - 21.8 കി.മി
* സേവ്‌രി– പ്രഭാദേവി - 3.5 കി.മി
* സേവ്‌രി- നവി മുംബൈ - 25 കി.മി
ഇപ്പോൾ ആസൂത്രണത്തിൽ

* നെരുൾ - താനെ
* നെരുൾ - ഉറാൻ
* ഖട്‌ഹാർ - തലോജ
* ബേലാപ്പൂർ - അയ്റോളി
തീവണ്ടികൾ

നാലു കോച്ചുകളുള്ള വായു ക്രമീകരണമുള്ള 1500 യാത്രക്കാർക്ക് ഒരേ സമയം കയറുവാൻ കഴിവുള്ള തീവണ്ടികളാണ് പാത്-1 ൽ ആസൂത്രണം ചെയ്തിരിക്കുന്നത്. 4 മിനുട്ട് ഇടവേളയിലാണ് തീവണ്ടികൾ ഓടുക.
അവലംബം
പുറത്തേക്കുള്ള കണ്ണികൾ

* Mumbai Metro Rail Project
* Mumbai Metro official site
* Mumbai Metro is finally cleared
* New metro rail project for Mumbai
* Mumbai Metro Discussion forum
* Mumbai Metro Map with proposed lines
* Mumbai Metro Google Mashup


വർഗ്ഗം:മുംബൈയിലെ ഗതാഗതം
ചെന്നൈ മെട്രോ റെയിൽ‌വേ

ഇന്ത്യയിലെ ഒരു പ്രമുഖ നഗരമായ ചെന്നൈയിൽ ആസൂത്രണം ചെയ്തിരിക്കുന്ന ഒരു അതിവേഗ റെയിൽ ഗതാഗതമാണ് ചെന്നൈ മെട്രോ റെയിൽ‌വേ. ഡെൽഹി മെട്രോയുടെ വിജയത്തിനു ശേഷം അതിനെ പിന്തുടർന്ന് ആസൂത്രണം ചെയ്ത ഒന്നാണ് ഇത്.
ചരിത്രം
ശൃംഖല
പാതകൾ
പുറത്തേക്കുള്ള കണ്ണികൾ

*Official Website for Chennai Metro Rail Limited
*How to get Chennai Metro Train routes and timing information
*Map of the Chennai railway system


വർഗ്ഗം:ചെന്നൈയിലെ ഗതാഗതം
പൂണെ മെട്രോ റെയിൽ‌വേ

ഇന്ത്യയിലെ ഒരു പ്രമുഖ നഗരമായ പൂണെയിൽ ആസൂത്രണം ചെയ്തിരിക്കുന്ന ഒരു അതിവേഗ റെയിൽ ഗതാഗതമാണ് പൂണെ മെട്രോ റെയിൽ‌വേ. 2007 ൽ ഈ പദ്ധതിയുടെ നടത്തിപ്പ് ഡെൽഹി മെട്രോയുടെ നിർമ്മാണവും പ്രവർത്തനവും നടത്തുന്ന ഡെൽഹി മെട്രോ റെയിൽ കോർപ്പറേഷൻ ഏറ്റെടുത്തു. ഈ പദ്ധതി 2013 ഓടെ പ്രവർത്തനത്തിൽ വരുമെന്ന് പ്രതീക്ഷിക്കുന്നു. .
അവലംബം
പുറത്തേക്കുള്ള കണ്ണികൾ

* News release identifying routes
* Delhi Metro Rail Corporation
* DMRC Tender for Environmental Assessment Study
* Times of India article on project update in July 2008
* Information on future phases
വൈദ്യുതവിളക്ക്

ലഘു|160px|right| 60 W ഇൻകാൻഡസന്റ് വിളക്ക്
വൈദ്യുതോർജ്ജത്തിൽ നിന്നും പ്രകാശം ഉത്പാദിപ്പിക്കുവാൻ കഴിവുള്ള ഉപകരണമാണ് വൈദ്യുതിവിളക്ക്. വിവിധതരത്തിലുള്ള വിളക്കുകൾ ഇന്നു ലഭ്യമാണ്. സാധാരണയായി വൈദ്യുത പ്രതിരോധം കൊണ്ടുണ്ടാകുന്ന താപം മൂലം ജ്വലിക്കുന്ന ടങ്സ്റ്റൺ പോലുള്ള മൂലകങ്ങൾ ഫിലമെന്റ് ആയി ഉപയോഗിച്ച് വെളിച്ചം ഉണ്ടാക്കുന്ന വിളക്കുകളെ ഇൻകാൻഡസന്റ് വിളക്ക് എന്നു വിളിക്കുന്നു. ഇത്തരത്തിലുള്ള ഒരു ഫിലമെന്റും അതുമായി പ്രതിപ്രവർത്തിച്ച് കൂടുതൽ പ്രകാശം തരാൻ ശേഷിയുള്ള ഹാലജനുകളും ഉപയോഗിച്ചുണ്ടാക്കുന്ന വൈദ്യുത വിളക്കുകളെ ഹാലജൻ വിളക്ക് എന്നു വിളിക്കുന്നു. വൈദ്യുത പ്രവാഹത്താൽ പ്രകാശം ഉത്സർജ്ജിക്കാൻ കഴിവുള്ള വാതകങ്ങളെ ഉപയോഗപ്പെടുത്തിയുണ്ടാക്കുന്ന വിളക്കുകളെ ഡിസ്ചാർജ് വിളക്ക് എന്നാണു വിളിക്കുക. ചിലയിനം ഡിസ്‌‌ചാർജ് വിളക്കുകളിലുണ്ടാകുന്ന അദൃശ്യകിരണങ്ങളായ അൾട്രാ വയലറ്റ് കിരണങ്ങൾ, എക്സ് കിരണങ്ങൾ എന്നിവയെ ദൃശ്യപ്രകാശം ആക്കിമാറ്റാൻ കഴിവുള്ള ഫ്ലൂറസന്റ് പദാർത്ഥങ്ങൾ പൂശിയിട്ടുള്ളയിനം വിളക്കുകൾ ഫ്ലൂറസന്റ് വിളക്കുകൾ എന്നറിയപ്പെടുന്നു. വൈദ്യുതപ്രവാഹത്തിനിടെ ഡയോഡ് ഉപയോഗിച്ച് ഊർജ്ജത്തെ പ്രകാശോർജ്ജമായി പുറന്തള്ളുന്നയിനം വിളക്കുകളെ ലൈറ്റ് എമിറ്റിങ്ങ് ഡയോഡ് എന്നു വിളിക്കുന്നു.
വൈദ്യുത വിളക്കിന്റെ ചിഹ്നങ്ങൾ

വൈദ്യുത സർക്കീട്ടുകളുടെ രേഖാചിത്രങ്ങളിൽ വൈദ്യുത വിളക്കുകൾ സാധാരണ ചിഹ്നങ്ങൾ കൊണ്ടാണ് സൂചിപ്പിക്കാറ്. പ്രധാനമായും താഴെ കൊടുത്തിരിക്കുന്ന രണ്ട് ചിഹ്നങ്ങളാണ് ഇവയെ പ്രതിനിധീകരിക്കാൻ ഉപയോഗിക്കുന്നത്.

Image:Lamp symbol.svg|വൃത്തത്തിനുള്ളിലായി ഒരു വെട്ട്, സൂചകങ്ങളായ(indicator) വൈദ്യുത വിളക്കുകളെ പ്രതിനിധീകരിക്കാനാണ് ഇവ സാധാരണ ഉപയോഗിക്കാറ്.
Image:Lamp symbol, old.svg|വൃത്തത്തിനുള്ളിലായി അർദ്ധവൃത്താകൃതിയിൽ ഉള്ള ഒരു ചളുക്കം, പ്രകാശ സ്രോതസ്സുകളായ വൈദ്യുത വിളക്കുകളെ പ്രതിനിധീകരിക്കാനാണ് ഇവ സാധാരണ ഉപയോഗിക്കാറ്.

ഇതും കാണുക

*ഇൻകാൻഡസന്റ് വിളക്ക്
*ഡിസ്ചാർജ് വിളക്ക്
*ഫ്ലൂറസന്റ് വിളക്ക്
*ലൈറ്റ് എമിറ്റിങ്ങ് ഡയോഡ്
*വൈദ്യുത തീപ്പൊരിവിളക്ക്


വർഗ്ഗം:വൈദ്യുതോപകരണങ്ങൾ
വർഗ്ഗം:വിളക്കുകൾ
അതിവേഗഗതാഗതം

thumb|ലണ്ടൻ|ലണ്ടനിലെ ഭൂഗർഭ റെയിൽ ഗതാഗതം - ലോകത്തെ ഏറ്റവും പഴയ അതിവേഗ ഗതാഗതം
ഭൂമിക്കടിയിലൂടെയോ, ഉയരത്തിൽ നിർമ്മിച്ച പാളങ്ങളിലൂടെയോ, അതിവേഗം വളരെയധികം യാത്രക്കാർക്ക് ഒന്നിച്ച് സഞ്ചരിക്കാൻ കഴിയുന്ന ഗതാഗതമാർഗ്ഗത്തേയാണ് അതിവേഗഗതാഗതം എന്നു പറയുന്നത്. സാധാരണ രീതിയിൽ ഇത് ഭൂഗർഭ പാതയോ, ഉയരത്തിൽ നിർമ്മിച്ചതോ ആണെങ്കിലും ചിലയിടങ്ങളിൽ ഇത് ഉപരിതലത്തിലും ഉണ്ട്.
പാത

പല രീതിയിലുള്ള അതിവേഗഗതാഗത പാതകൾ നിലവിലുണ്ട്. ഇന്ത്യയിൽ പ്രധാനമായും മൂന്നു തരം പാതകളാണ് ഉപയോഗിക്കുന്നത്:- ബ്രോഡ് ഗേജ് (1.676 മീറ്റർ), സ്റ്റാൻഡേട് ഗേജ് (1.435 മീറ്റർ), മോണോറെയിൽ. ബ്രോഡ് ഗേജ് പാതകൾക്കാണ് ഏറ്റവുമധികം ആളുകളെ വഹിക്കാൻ ശേഷിയുള്ളത്. മോണോറെയിലുകൾക്ക് ഏറ്റവും കുറച്ചും. ദില്ലി, ചെന്നൈ, കൊൽക്കൊത്ത, മുംബൈ പോലുള്ള വലിയ നഗരങളിൽ ബ്രോഡ് ഗേജും, കൊച്ചി പോലുള്ള ഇടത്തരം നഗരങളിൽ സ്റ്റാൻഡേട് ഗേജും, ചെറുനഗരങളിൽ മോണോറെയിലും ഉപയോഗിക്കുന്നു. തിരുവനന്തപുരത്തും, കോഴിക്കോടും മോണോറെയിൽ ഉപയോഗിക്കാനായിരുന്നു ആദ്യ തീരുമാനം. എന്നാൽ മോണോറെയിലിനുപോലും ചെലവു കൂടുതലാണെന്ന് കണ്ടെത്തിയതിനെത്തുടർന്ന് ചെലവുകൂടിയതെങ്കിലും കൂടുതൽ ആളുകളെ വഹിക്കാൻ ശേഷിയുള്ള ബ്രോഡ് ഗേജ് അല്ലെങ്കിൽ സ്റ്റാൻഡേട് ഗേജ് ഉപയോഗിക്കാൻ കേരളസർക്കാർ തീരുമാാനിച്ചു.
രൂപം

അതിവേഗഗതാഗതസംവിധാനങ്ങൾ പല രൂപത്തിലാവാം. എന്നാൽ പ്രധാനമായും നാലായി തിരിക്കാം - 1) ഒരു നീണ്ട പാത (കൊൽക്കത്ത, കൊച്ചി), 2) നെടുകേയും കുറുകേയും ഓരോ പാത (ചെന്നൈ, ബംഗളുരു), 3) നെടുകേയും കുറുകേയും കുറേ പാതകൾ (ദില്ലി, ന്യൂ യോർക്ക്), 4) വൃത്തവും കുറുകേയുള്ള പാതകളും (ലണ്ടൻ, മോസ്കോ).
നിർമ്മാണം

അതിവേഗഗതാഗത സംവിധാനങ്ങൾ മൂന്ന് രീതിയിൽ നിർമ്മിക്കപ്പെടാം. ഒരു ഏകീകൃത പദ്ധതിയനുസരിച്ച് നിർമ്മിക്കുന്നതാണ് ഏറ്റവും നല്ലത്. എന്നൽ ഇതിന് നിർമ്മാണഘട്ടത്തിൽ ചെലവ് കൂടുതലാണ്. ലോകത്തിലെത്തന്നെ ഏറ്റവും മികച്ച അതിവേഗഗതാഗത സംവിധാനങ്ങളിൽ ഒന്നായ പാരീസ് മെട്രോ ഇത്തരത്തിൽ നിർമ്മിക്കപ്പെട്ടതാണ്. പാരീസ് നഗരത്തിൽ എവിടെനിന്നും അര കിലോമീറ്റർ ദൂരത്തിൽ ഒരു മെട്രോ നിലയം ഉണ്ടാകും. ഘട്ടംഘട്ടമായി നിർമ്മിക്കുന്നതാണ് രണ്ടാമത്തെ രീതി. ഇന്ത്യയിലെ എല്ലാ അതിവേഗഗതാഗത സംവിധാനങ്ങളും ഈ വിഭാഗത്തിൽപ്പെടുന്നു. പല സ്വകാര്യ കമ്പനികൾ നിർമിച്ചശേഷം സർക്കാർ ഏറ്റെടുത്ത് പ്രവർത്തിപ്പിക്കുന്നതാണ് മൂനാമത്തെ രീതി. ഏറ്റവും കാര്യക്ഷമത കുറഞ്ഞ രീതിയാണിത്. ഉദാഹരണം ലണ്ടൻ അണ്ടർഗ്രൗണ്ട്, ന്യൂ യോർക്ക് മെട്രോ. ഇങ്ങനെ ചെയ്യുമ്പോൾ പല ഭാഗങ്ങളും തമ്മിൽ യോജിപ്പിക്കാൻ കഴിയില്ല എന്നതാണ് ഒരു പ്രശ്നം. ഉദാഹരണത്തിന് ന്യൂ യോർക്ക് മെട്രോയിൽ ചെറിയ ഏ ഡിവിഷൻ പാതകളും വലിയ ബീ ഡിവിഷൻ പാതകളുമുണ്ട്. ഒന്നിലോടുന്ന തീവണ്ടികൾ മറ്റേതിൽ ഓടില്ല. ലാഭകരമായ റൂട്ടുകളിൽ കമ്പനികൾ മത്സരിച്ച് പാത നിർമ്മിക്കുകയും തിരക്കുകുറഞ്ഞ റൂട്ടിൽ ആരും പാത നിർമ്മിക്കാതിരിക്കുകയും ചെയ്യുന്നതാണ് മറ്റൊരു ദോഷഫലം. ലണ്ടനിൽ ബേക്കർ സട്രീറ്റ് - കിങ്ങ്സ് ക്രോസ് റൂട്ടിൽ മൂന്ന് വ്യത്യസ്ത പാതകളാണുള്ളത്.
കല

അതിവേഗഗതാഗത സംവിധാനങ്ങൾ നഗരത്തിന്റെ ഒരു സുപ്രധാന ഭാഗമായതിനാൽ ചിത്രകല, ലൈറ്റിങ്ങ്, ആർക്കിറ്റെക്ചർ എന്നിവ ഒഴിച്ചുകൂടാനാവില്ല.
അതിവേഗഗതാഗതം ഇന്ത്യയിൽ

* ഡെൽഹി മെട്രോ റെയിൽവേ
* കൊൽക്കത്ത മെട്രോ റെയിൽവേ
* ചെന്നൈ സബർബൻ റെയിൽവേ
* ചെന്നൈ മെട്രോ റെയിൽ‌വേ
* ബംഗളുരു മെട്രോ റെയിൽവേ
* കൊച്ചി മെട്രോ റെയിൽവേ
* ഹൈദരബാദ് മെട്രോ റെയിൽവേ
* മുംബൈ മെട്രോ റെയിൽ‌വേ
* തിരുവനന്തപുരം മോണോറെയിൽ
* മുംബൈ മോണോ റെയിൽ
ചിത്രങ്ങൾ
അവലംബം
അതിവേഗ ബസ് ഗതാഗതം

സാധാരണ ബസ് സേവനത്തേക്കാളും വളരെയധികം വേഗതയും ഗുണമേന്മയുള്ള ബസ് സേവനമാണ് അതിവേഗ ബസ് ഗതഗതം (ബി.ആർ.ടി) (ഇംഗ്ലീഷ്:Bus Rapid Transit) എന്ന് അറിയപ്പെടുന്നത്. ഇതിന്റെ പ്രധാന ഉദ്ദേശ്യം റെയിൽ ഗതാഗതത്തിന്റെ ഒപ്പം എത്തുന്ന വേഗതയിൽ എത്തിച്ചേരാനുള്ള സംവിധാനം ബസ് വഴി ഒരുക്കുകയും, അതോടൊപ്പം ചെലവ് കുറക്കുകയും ചെയ്യുക എന്നതാണ്. സാധാരണയായി ഗതാഗതത്തിന്റെ വേഗത കൂട്ടാൻ ഇവയ്ക്ക് പ്രത്യേകം റോഡ് നിർമ്മിക്കുകയാണ് പതിവ്. പ്രധാനമായും അമേരിക്കൻ രാജ്യങ്ങളിലും, ചൈനയിലും, ഇന്ത്യയിലും ഈ സേവനം നമുക്ക് കാണാം.
thumb|right|അഹമ്മദാബാദ് ബി ആർ ടി എസ്സ്
ചരിത്രം

ലോകത്തിൽ ആദ്യ അതിവേഗ ബസ് ഗതാഗതം തുടങ്ങിയതു 1974 ലിൽ ബ്രസീലിലാണ്. ജയിം ലർണർ എന്ന അന്നത്തെ മേയറാണ് ഈ സംവിധാനത്തിനു രൂപകല്പന ചെയ്തത്. ഏകദേശം മുപ്പതു ദശാബ്ദങ്ങൾക്കിപ്പുറം ഇന്നു ഈ സംവിധാനം ലോകമെമ്പാടും ഏതാണ്ട് 150 നഗരങ്ങളിലെ ജനങ്ങളെ സേവിക്കുന്നു.
സവിശേഷതകൾ

മുൻഗണന

ഗതാഗത കുരുക്കിൽപ്പെടാതെ ലക്ഷ്യസ്ഥാനത്തെത്താൻ ഇവയ്ക്ക് പ്രതേകം ഒരു വരിയോ ഒന്നിൽ കൂടുതൽ വരികളോ നൽകുകയാണ് പതിവ്. എന്നാൽ ചിലയിടങ്ങളിൽ റോഡിന്റെ ഒരറ്റം ഈ ബസ്സുകൾക്ക് വേണ്ടി മാറ്റിവച്ചിരിക്കും. അവ സമതലത്തിലോ ഉയർത്തിയോ , താഴ്ത്തിയോ, തുരങ്കത്തിലൂടെയോ ആവാം. യാത്രാ താമസം ഒഴിവാക്കാൻ ഇതു സഹായകാരമാവും.
സ്റ്റേഷനുകൾ

റയിൽവേ സ്റ്റേഷനുകളിൽ പ്ലാറ്റ്ഫോമുകൾ നല്ക്കുന്നതുപോലെ യാത്രകാർക്ക് ബസ്സിൽ എളുപ്പം കയറാൻ സൗകര്യാർത്ഥം ചെറുസ്റ്റേഷനുകളായി ഉയർത്തി കെട്ടിയിരിക്കും. അത്യാധുനിക സംവിധാനങ്ങൾ യാത്രക്കാർക്ക് ലഭ്യമാക്കാൻ സേവനദാതാക്കൾ ശ്രമിക്കുന്നു.
ബസ്സുകളുടെ എണ്ണം

നിലവിലുള്ള ജനസംഖ്യയെ മുൻനിർത്തി ബസ്സുകളുടെ എണ്ണം ക്രമീകരിച്ചിരിക്കും. ബസ്സിനായി ജനങ്ങളുടെ കാത്തിരുപ്പ് പരമാവധി കുറയ്ക്കുക എന്നതും ഈ സേവനത്തിന്റെ ലക്ഷ്യങ്ങളിലൊന്നാണ്.
വിശാലമായ വാഹനം

പരമാവധി ജനങ്ങളെ ഉൾക്കൊള്ളാനുള്ള കഴിവ് ഇവയുടെ കാര്യക്ഷമത കൂട്ടുകയും ചെലവു ചുരുക്കുകയും ചെയും.
ഇന്ത്യയിൽ

നിലവിലുള്ളവ
*അഹമ്മദാബാദ്:ജൻമാർഗ് (ജനങ്ങളുടെ വഴി) എന്ന പേരിൽ ഇന്ത്യയിലെ ഏറ്റവും വികസിതമായതും നിലവാരമുള്ളതുമായ അതിവേഗ ബസ് ഗതാഗതം. നിരവധി ബഹുമതികൾ ഏട്ടുവാങ്ങിയ ഈ സേവനം ഏകദേശം 70 കി മി യോളം പരന്നു കിടക്കുന്നു.10 ലൈനുകളും, 100 സ്റ്റേഷനുകളുമുള്ള ഈ സേവനം ഇപ്പോളും വിപുലീകരിച്ചു കൊണ്ടിരിക്കുകയാണ്.
*പൂണെ: ഇന്ത്യയിലെ രണ്ടാമത്തെ അതിവേഗ ബസ് ഗതാഗതമാണ്. വോൾവോ ബസ്സുകളാണ് ഇവയുടെ പ്രതേകത.
*ഡെൽഹി: ഇന്ത്യയിലെ ആദ്യത്തെ അതിവേഗ ബസ് ഗതാഗതമാണ്.
*ഇൻ‌ഡോർ: ഇൻ‌ഡോർ സിറ്റി ബസ്സ് എന്ന് അറിയപെടുന്നു.
*ജയ്‌പൂർ: അശോക് ലൈലാന്റ് ബസ്സുകൾ ഉപയോഗിക്കുന്നു.
*രാജ്‌കോട്: നിലവിൽ ഒരു ലൈൻ മാത്രമാണു പ്രവർത്തിക്കുന്നത്.
*ബെംഗളൂരു: 14 പാതകളാണുള്ളത്.